**Jan Havickszoon Steen** (ca. 1626–1679) var en nederlandsk genremaler på 1600-tallet, en tid som også er kjent som den nederlandske gullalderen. Arbeidene hans er kjent for psykologisk innsikt, humor og fargebruk.

Hans liv
--------

Jan Steen: Bønder foran vertshuset. I Toledo Museum of Art
Kvinne i baderommet
Kjeglebane, c. 1655
Tegnetimen, 1665, J. Paul Getty Museum, Los Angeles
*Rhetoricianere i et vindu*
Steen ble født i Leiden. Hans velstående katolske familie var ølbryggere  og drev i to generasjoner vertshuset *The Red Halbert*. Jan var den eldste av (minst) åtte barn. Som sin mer berømte samtidige Rembrandt van Rijn, gikk han på latinskole og ble student. Undervisning i maling fikk han hos Nicolaes Knupfer (1603–1660), en tysk historie- og figurmaler i Utrecht. Innflytelse fra Knupfer sees i Steens komposisjoner og fargebruk. Innflytelse fra Adriaen van Ostade og Isaac van Ostade er sannsynlig; begge malte scener fra hverdagslivet på landet, og begge bodde i Haarlem. Om Steen virkelig fikk undervisning hos disse er ikke kjent. 
I 1648 grunnla Jan Steen og Gabriël Metsu et laug for bildekunstnere, et Sint-Lucasgilde, i Leiden. Ikke lenge etter ble han assistent hos landskapsmaleren Jan van Goyen og flyttet inn i hans hus i Bierkade i Haag. 3. oktober 1649 giftet han seg med van Goyens datter Margriet, som han fikk åtte barn med. Steen arbeidet med sin svigerfar til 1654, da flyttet han til Delft, der han drev bryggeriet *De Slang* ("Slangen") i tre år, men uten særlig suksess. 
Steen bodde fra 1656 til 1660 i Warmond, like nord for Leiden, og fra 1660 til 1670 i Haarlem og i disse 14 årene var han produktiv. 
Steens hustru døde i 1669 og faren døde i 1670. Samme år flyttet Steen tilbake til Leiden hvor han ble boende resten av livet. Da kunstmarkedet kollapset i kriseåret 1672 åpnet Steen vertshus. I april året etter giftet han seg med Maria van Egmont, som ga ham enda et barn. I 1674 ble han oldermann i lauget han hadde vært med å stifte. Jan Steen døde i Leiden i 1679 og ble gravlagt i familiens gravsted ved Pieterskerk i Leiden.

Hans arbeider
-------------

Dagliglivet var Jan Steens hovedmotiv. Mange av hans genrebilder er så livlige at det nærmer seg kaos. "Et Jan Steen hus" (een huishouden van Jan Steen), betyr et rotete hus, og ble et ordtak på nederlandsk. 
Subtile hint i maleriene antyder at Steen ønsket å advare heller enn til å invitere til å kopiere handlingene som vises. Mange av Steens malerier har referanser til gamle hollandske ordtak eller til litteraturen. Han brukte ofte familiemedlemmer som modeller, og han malte enkelte selvportretter som er svært avslørende. 
Steen tok også opp en rekke andre motiver: Han malte historiske, mytologiske og religiøse motiver, portretter, stilleben og naturscener. Hans portretter av barn er vel kjent. Han er også kjent for sin mesterlige behandling av lyset, og de små detaljene, særlig i pelsverk, persiske tepper og andre tekstiler.
Steen var produktiv, han malte om lag 800 bilder; omkring 350 av dem er bevart. Hans arbeider hadde høy anseelse i samtiden, og ble derfor godt betalt. Han hadde ikke mange elever, bare en er kjent, nemlig Richard Brakenburgh. Arbeidene hans var til inspirasjon for mange kunstnere. 

* Borgermesteren i Delft med sin datter (1654)*Borgermesteren i Delft med sin datter* (1654)
* Skittlesspillere utenfor et vertshus, 1660*Skittlesspillere utenfor et vertshus*, 1660
* Kortspillere i interiør c. 1660*Kortspillere i interiør* c. 1660
* Luttspilleren*Luttspilleren*
* Toilettet, 1659–1660, Rijksmuseum*Toilettet*, 1659–1660, Rijksmuseum
* Legebesøk c. 1665*Legebesøk* c. 1665
* St Niklas' fest cirka 1665–1668*St Niklas' fest* cirka 1665–1668
* The way you hear it, cirka 1665*The way you hear it*, cirka 1665
* Tobias og Sarahs bryllup, cirka 1660*Tobias og Sarahs bryllup*, cirka 1660

Referanser
----------

1. ↑   Gemeinsame Normdatei, GND-ID 118798545, besøkt 15. oktober 2015[Hentet fra Wikidata]
2. ↑   Smithsonian American Art Museum person/institution ID, «Jan Steen», Smithsonian American Art Museum person/institution ID 6520[Hentet fra Wikidata]
3. ↑   Union List of Artist Names, «Jan Steen», ULAN 500115664[Hentet fra Wikidata]
4. ↑   Autorités BnF, data.bnf.fr, besøkt 10. oktober 2015[Hentet fra Wikidata]
5. 1 2   rkd.nl[Hentet fra Wikidata]
6. ↑   Encyclopædia Britannica Online, Encyclopædia Britannica Online-ID biography/Jan-Havickszoon-Steen, besøkt 9. oktober 2017[Hentet fra Wikidata]
7. ↑   Autorités BnF, BNF-ID 13171235n, data.bnf.fr, besøkt 10. oktober 2015[Hentet fra Wikidata]
8. ↑   Archive of Fine Arts, cs.isabart.org, abART person-ID 28128, besøkt 1. april 2021[Hentet fra Wikidata]
9. ↑   Store norske leksikon, Store norske leksikon-ID Jan\_Steen[Hentet fra Wikidata]
10. ↑  «Jan Steen painter». global.britannica.com. Besøkt oktober 2014.  Sjekk datoverdier i `|besøksdato=` (hjelp)
11. ↑  *Denne artikkelen inneholder materiale fra* Encyclopædia Britannica *Eleventh Edition**, en publikasjon som nå er offentlig eiendom.*
12. ↑  Liedtke, W. A. Plomp, M. Rüger, A. Metropolitan Museum of Art (New York, N.Y.), & National Gallery (Great Britain). (2001). *Vermeer and the Delft school*. New York: Metropolitan Museum of Art. p. 202. ISBN 0870999737.
13. ↑  Liedtke, W. A. Plomp, M. Rüger, A. Metropolitan Museum of Art (New York, N.Y.), & National Gallery (Great Britain). (2001). *Vermeer and the Delft school*. New York: Metropolitan Museum of Art. p. 343. ISBN 0870999737.
14. ↑  Liedtke, W. (2007). *Dutch Paintings in the Metropolitan Museum of Art*, p. 836.

Eksterne lenker
---------------

* (en) Jan Steen – kategori av bilder, video eller lyd på Commons Rediger på Wikidata

* (en) Jan Steen – galleri av bilder, video eller lyd på Commons Rediger på Wikidata

|  |  |
| --- | --- |
| Wikisource | (en) An overview of Jan Steen's life, and an analysis of "The Feast of Saint Nicholas." – originaltekster fra den engelskspråklige Wikikilden |

* Olga Gallery
* Web Gallery of art
* Artcyclopedia entry with many links
* Works and literature on Jan Steen
* Vermeer and The Delft School, a full text exhibition catalog from The Metropolitan Museum of Art, which contains material on Jan Steen

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** Kunstindeks Danmark **·** Geni **·** WikiTree **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** BPN **·** ULAN **·** NKC **·** BNE **·** BNE **·** KulturNav **·** KulturNav **·** Discogs
 |